এদো সাহিত্য

এদো সাহিত্য হল নাইজেরিয়ার এদো জনগণের দ্বারা লেখা লিখিত এবং মৌখিক উভয় রচনা সম্ভার। এর উৎপত্তি উপনিবেশের পূর্ববর্তী সময়ে এবং সময়ের সাথে সাথে বিকশিত হয়েছে। এই সাহিত্যে এদো সংস্কৃতির প্রতিফলন এবং বিভিন্ন সময়কাল, ধারা এবং লেখক অন্তর্ভুক্ত রয়েছে। এটি পিতলের ঢালাই, কাঠের খোদাই এবং চিত্রকর্মের মতো ঐতিহ্যবাহী অভিব্যক্তিতে নিহিত। রোমান লিপি গ্রহণের সাথে সাথে ঔপনিবেশিক যুগে লিখিত রূপটি আরও বিশিষ্ট হয়ে ওঠে। লোকগান হল এদো সাহিত্যে ও সাংস্কৃতিক ঐতিহ্যের একটি অংশ। এই গানগুলি ঐতিহাসিক আখ্যান, নৈতিক শিক্ষা এবং সাংস্কৃতিক অভিব্যক্তির ভাণ্ডার হিসেবে কাজ করে।

এদো সাহিত্যের প্রাথমিক যুগে লিখিত অভিব্যক্তির দিকে পরিবর্তন দেখা যায়। এই সময়ে, জে.ই. এডেগবে বাইবেলের অংশগুলি এদো ভাষায় অনুবাদ করেন এবং ১৯২৫, ১৯২৭ এবং ১৯৩০ সালে লন্ডনের ফরেন বাইবেল সোসাইটি দ্বারা প্রকাশিত হয়। এই অনুবাদগুলি খ্রিস্টধর্মের সূচনা করে এবং এদোতে প্রথম প্রকাশিত রচনাগুলির মধ্যে একটি ছিল। এদো সাহিত্যের পরবর্তী যুগে বিভিন্ন লেখক এবং সাহিত্যিক রূপের উত্থান ঘটে। জ্যাকব এগারেভবা এবং ডিইউ ইমোকপে-এর মতো লেখকরা এমন রচনা তৈরি করেন যা এদোর ইতিহাস অন্বেষণ করে এবং কথাসাহিত্যে প্রবেশ করে। একটি মানসম্মত বানান প্রতিষ্ঠার প্রচেষ্টা ১৯২০-এর দশকে শুরু হয় এবং এদো লিখিত ভাষার বিকাশে ভূমিকা পালন করে। কিছু ব্যক্তি তাদের আদিবাসী সংস্কৃতি থেকে প্রবাদ, ধাঁধা এবং লোককাহিনী ইংরেজিতে সংগ্রহ এবং অনুবাদ করেন।

 ইতিহাস 
এদো সাহিত্যে পিতলের ঢালাই, কাঠের খোদাই এবং চিত্রলিপির মতো বিভিন্ন ঐতিহ্যবাহী অভিব্যক্তি অন্তর্ভুক্ত রয়েছে, যেগুলি ঐতিহাসিক ঘটনাবলি লিপিবদ্ধ করার জন্য ব্যবহৃত হতো। ঔপনিবেশিক যুগে রোমান লিপি গ্রহণের মাধ্যমে লিখিত রূপটি আরও গুরুত্বপূর্ণ হয়ে ওঠে।

এদো সাহিত্যের প্রাথমিক পর্যায়ে লিখিত অভিব্যক্তির দিকে একটি উল্লেখযোগ্য পরিবর্তন লক্ষ্য করা যায়। এই পরিবর্তনটি রোমান লিপি গ্রহণের দ্বারা প্রভাবিত হয়, যা এদো সাহিত্যের গঠনে গুরুত্বপূর্ণ ভূমিকা পালন করে। এই সময়ে রেভারেন্ড এমানুয়েল এগিয়েবর ওহুয়োবা এদো ভাষায় বাইবেলের অংশবিশেষ অনুবাদ করেন। এই অনুবাদগুলি এদো ভাষায় প্রকাশিত প্রথম দিকের রচনার মধ্যে অন্যতম ছিল। জটিল ধর্মীয় ধারণা প্রকাশের জন্য এদো বাগধারা ও অভিব্যক্তির উপযোগী রূপান্তর প্রয়োজন হয়েছিল। এই প্রাথমিক পর্যায়ে পামফ্লেট ও বুকলেট আকারে রচিত লিখিত সাহিত্য গড়ে ওঠে, যা শিক্ষা, ইতিহাস ও সামাজিক মন্তব্যসহ এদো সমাজের বিভিন্ন বিষয় নিয়ে আলোচনা করত। এ সময় ধর্মীয় ও সাংস্কৃতিক উদ্দেশ্যে এদো গান ও স্তোত্র লিপিবদ্ধ করা হয়।

১৯৩০-এর দশকের গোড়া থেকে শুরু হওয়া এদো সাহিত্যের পরবর্তী পর্যায়ে বিভিন্ন লেখক ও সাহিত্যরীতির আবির্ভাব ঘটে। এই সময়ের একটি গুরুত্বপূর্ণ রচনা ছিল ইতিহাসবিদ ও লেখক জ্যাকব এগারেভবা রচিত একেরে ভিবি'ইতান এদো (১৯৩৩)। পরে এটি এ শ্বর্ট স্টোরি অব বেনিন নামে পরিচিত হয় এবং এখানে এদো রাজ্যের ইতিহাস, ঐতিহ্য ও রাজাদের বিবরণ দেওয়া হয়েছে। এই সময়ের আরেক এদো লেখক ডি. ইউ. এমোকপে ১৯৩৪ সালে দ্যা মার্ডার অব এদেসুয়া রচনা করেন, যা ঐতিহাসিক বর্ণনার বাইরে গিয়ে কথাসাহিত্যে প্রবেশ করে এবং এদো বিষয়বস্তুকে অনুসন্ধান করে। লেখক ও কবি এইচ. ও. উয়াইফো ১৯৩৪ সালে এদো কম্পোজিশন প্রকাশ করেন।

১৯৩০-এর শেষভাগ ও ১৯৪০-এর দশকে এদো সাহিত্যের উৎপাদন উল্লেখযোগ্যভাবে বৃদ্ধি পায়। ওভিও ও এসান টাইমস-এর মতো সংবাদপত্র লেখকদের রচনা প্রকাশের একটি মাধ্যম হিসেবে কাজ করে। এই পত্রিকাগুলিতে ছোটগল্প, কবিতা ও প্রবন্ধসহ বিভিন্ন ধরনের লেখা প্রকাশিত হতো। এ সময় এদো ভাষা সাহিত্যের একটি শাখা হিসেবে এশান ভাষা সাহিত্যও বিকশিত হয়, যেখানে ওসাইগবোই ইগুয়োবারো ও একপেন এডেনোজির মতো লেখকরা অবদান রাখেন। তাঁদের রচনায় কবিতা, নাটক ও গল্পকথাসহ নানা সাহিত্যধারা অন্তর্ভুক্ত ছিল। সাহিত্যিক ও শিক্ষাগত বিকাশে সহায়তার জন্য ভাষার মানকীকরণ ও এদো লিপিবিন্যাস গঠনের উদ্যোগ নেওয়া হয়। প্রকাশনার সীমাবদ্ধতার মতো চ্যালেঞ্জ থাকা সত্ত্বেও, এই পরবর্তী পর্যায়টি ইকপনমওয়ানসা ওসেমউইঙ্গিয়ের মতো সমসাময়িক লেখকদের মাধ্যমে এদো সাহিত্যের চলমান বিকাশের ভিত্তি স্থাপন করে।

 সাক্ষরতার বিকাশ 
ঔপনিবেশিক শাসনের অধীনে রোমান লিপিভিত্তিক পাশ্চাত্য শিক্ষা বিকশিত হয়। ঔপনিবেশিক প্রশাসন ১৯০০-এর দশকে প্রাথমিক বিদ্যালয় স্থাপন করলেও ১৯১০-এর দশকে এর কিছু বন্ধ করে দেয়। এর ফলে প্রাথমিক স্তরের বিদ্যালয়ের বিস্তার ঘটে। ১৯৩৭ সালে বেনিন সিটিতে এদো কলেজ প্রতিষ্ঠিত হয় এবং স্বাধীনতার পূর্ব পর্যন্ত আর কোনো মাধ্যমিক বিদ্যালয় স্থাপিত হয়নি। স্পষ্ট ভাষানীতির অভাবের কারণে শিক্ষাদানের ভাষা নির্বাচনে অনিশ্চয়তা তৈরি হয়। শেষ পর্যন্ত ইংরেজি শিক্ষার মাধ্যম হিসেবে প্রতিষ্ঠিত হয়। তবে আদিবাসী এদো ভাষাগুলির মানক লিপির অভাব শিক্ষায় প্রতিবন্ধকতা সৃষ্টি করায় শিক্ষার্থীদের মধ্যে ইংরেজির ব্যবহার বৃদ্ধি পায় এবং প্রকাশনার ভাষা নির্বাচনেও এর প্রভাব পড়ে।

১৯৩০-এর শেষভাগ ও ১৯৪০-এর দশকের গোড়ায় অর্থনৈতিক পরিবর্তনের ফলে ঔপনিবেশিক পুঁজিবাদী অর্থনীতি সম্প্রসারিত হয়। এর ফলে শিক্ষা ও প্রকাশনায় বিনিয়োগ বৃদ্ধি পায়। বিভিন্ন সম্প্রদায় নিজস্ব বিদ্যালয় প্রতিষ্ঠা করে এবং স্থানীয় উদ্যোক্তারা শিক্ষা ক্ষেত্রে প্রবেশ করে। এর ফলে বিশেষ করে সাহিত্যিক গ্রন্থের চাহিদা বৃদ্ধি পায়। মিশনারিদের পারস্পরিক প্রতিযোগিতার কারণে ১৯২০-এর দশকেই মানক লিপি প্রতিষ্ঠার উদ্যোগ শুরু হয়। ১৯৩২ সালে ঔপনিবেশিক কর্মকর্তা এইচ. এম. বুচার একটি এদো অভিধান সংকলন করেন এবং চার্চ মিশন সোসাইটি ১৯৩৪ সালে Oghe Edo I and II (বেনিন রিডার) প্রকাশ করে, যা তিন দশকের মধ্যে প্রথম এদো গ্রন্থ হিসেবে পরিচিত। আদিবাসী লেখকরাও লিপিগত সমস্যার সমাধানে ভূমিকা রাখেন। যদিও প্রাথমিক ঔপনিবেশিক বিদ্যালয়গুলোতে পাশ্চাত্য সাহিত্যচর্চা ও আদিবাসী সংস্কৃতি উপেক্ষিত ছিল, তবুও কিছু ব্যক্তি নিজেদের ঐতিহ্য থেকে অনুপ্রেরণা নেন। তাঁরা প্রবাদ, ধাঁধা ও লোককথা ইংরেজিতে অনুবাদ করেন, মৌখিক ইতিহাস পুনর্গঠন করেন এবং গান লিপিবদ্ধ করেন।

 লোকগান 
লোকগান এদো সাহিত্যের একটি গুরুত্বপূর্ণ অংশ। প্রজন্ম থেকে প্রজন্মে প্রবাহিত এই গানগুলি ঐতিহাসিক আখ্যান, নৈতিক শিক্ষা ও সাংস্কৃতিক অভিব্যক্তির ভাণ্ডার হিসেবে কাজ করে। এদো লোকগানের উৎপত্তি উপনিবেশ-পূর্ব যুগে, যখন গল্পকথা মূলত মৌখিক ঐতিহ্যের মাধ্যমে বিকশিত হতো। এখানে ইতিহাস, প্রেম, নৈতিক শিক্ষা এবং এদো জনগণের সংগ্রাম ও সাফল্যের কাহিনি অন্তর্ভুক্ত রয়েছে। এদো লোকগানে বিভিন্ন অঞ্চলের উপভাষা ও সাংস্কৃতিক বৈশিষ্ট্যের প্রতিফলন দেখা যায়, এবং এগুলি সমসাময়িক এদো সংগীতকেও প্রভাবিত করেছে।

এদো লোকগানের সঙ্গে ঐতিহ্যবাহী বাদ্যযন্ত্র ব্যবহৃত হয়, যার মধ্যে '' (এক ধরনের জাইলোফোন) এবং '' (একটি ঐতিহ্যবাহী বাঁশি) উল্লেখযোগ্য। এগুলি আচার-অনুষ্ঠান ও উৎসবের অংশ হিসেবে বিবাহ, উৎসব এবং অন্যান্য গুরুত্বপূর্ণ সামাজিক অনুষ্ঠানে ব্যবহৃত হয়। সাম্প্রতিক বছরগুলিতে এই গানগুলিকে নথিবদ্ধ ও সংরক্ষণের উদ্যোগ নেওয়া হয়েছে।

 উল্লেখযোগ্য লেখক 

এদো সাহিত্য এবং এদো ভাষার বিকাশে একাধিক লেখক গুরুত্বপূর্ণ অবদান রেখেছেন। 
 জে. ই. এডেগবে এদো সাহিত্যের একজন প্রাথমিক অবদানকারীদের ছিলেন। বিংশ শতাব্দীর গোড়ার দিকে জন্মগ্রহণকারী এডেগবে ১৯২০-এর দশকে এদো ভাষায় বাইবেলের অংশবিশেষ অনুবাদ করেন। এই অনুবাদগুলি এদো সাহিত্যের প্রাচীনতম লিখিত রূপগুলোর একটি হিসেবে বিবেচিত হয়। 
 রেভারেন্ড এমানুয়েল এগিয়েবর ওহুয়োবা ১৯১০-এর দশকে এদো ভাষায় বাইবেল অনুবাদ করেন। তাঁর এই কাজ এডেগবের অনুবাদসহ এদো সাহিত্যের পরবর্তী বিকাশের ভিত্তি স্থাপন করে।
 ১৯৩০-এর দশকের শেষভাগে জ্যাকব ইউ. এগারেভবা এদো ইতিহাসচর্চায় একটি গুরুত্বপূর্ণ ব্যক্তিত্ব হিসেবে আত্মপ্রকাশ করেন। তাঁর রচনা একেরে ভিবি'ইতান এদো, যা ১৯৩৩ সালে প্রকাশিত হয়, এদো সাহিত্যের একটি উল্লেখযোগ্য অংশ হিসেবে বিবেচিত।

 বহিঃসংযোগ 
 ITAN ẸDAGBỌN MWEN, এদো ভাষায় জ্যাকব এগারেভবা এর একটি আত্মজীবনী


তথ্যসূত্র

বিষয়শ্রেণী:সাহিত্য
বিষয়শ্রেণী:নাইজেরিয়া
বিষয়শ্রেণী:নাইজেরিয়ার সংস্কৃতি